b'\n_START_ARTICLE_\nElginovi marmorji\n_START_SECTION_\nVpra\xc5\xa1anje vra\xc4\x8danja\n_START_PARAGRAPH_\nVpra\xc5\xa1anje o vrnitvi Elginovih marmornih kipov je med najstarej\xc5\xa1imi razpravami o vra\xc4\x8danju. Za\xc4\x8detne razprave segajo v 19. stoletje. Poslanec britanskega parlamenta Hugh Hammersley je \xc5\xbee 7. junija 1816, \xc5\xa1e preden je zbirka pri\xc5\xa1la v Britanski muzej, zahteval repatriacijo Elginove zbirke. V nasprotju z vra\xc4\x8danjem drugih predmetov, kot je doprsni kip Nefretete iz Egipta, se to nana\xc5\xa1a na vsa umetni\xc5\xa1ka dela, ki so bila odvzeta s prevaro._NEWLINE_V gr\xc5\xa1kih in delih britanske javnosti so menili, da je treba dele zdru\xc5\xbeiti s stvaritvami. Pravnih mo\xc5\xbenostih pa gr\xc5\xa1ka vlada nima, tako da preostanejo le prito\xc5\xbebe in osebne zaveze._NEWLINE_Takratna gr\xc5\xa1ka ministrica za kulturo Melina Mercouri se je z vpra\xc5\xa1anjem o vra\xc4\x8danju umetnin obrnila na javnost. Leta 1983 je bil v Londonu ustanovljen britanski odbor za vra\xc4\x8danje partenonskih marmornih kipov (British Committee for the Restitution of the Parthenon Marbles, BCRPM), ki je  del Mednarodnega zdru\xc5\xbeenja za ponovno zdru\xc5\xbeitev partenonskih skulptur (International Association for the Reunification of the Parthenon Sculptures)._NEWLINE_Mnenja se razlikujejo, vendar ne spreminjajo ni\xc4\x8desar. Navedbe Britanskega muzeja, da v Atenah ni primernega kraja za predstavitev Elginovih  marmornih kipov, so precej neutemeljene, saj je odprta nova stavba muzeja Akropole, v kateri je prostor, namenjen manjkajo\xc4\x8dim kiparskim kosom._NEWLINE_Vpra\xc5\xa1anje vra\xc4\x8danja je znova in znova na dnevnem redu._NEWLINE_Leta 2006 je Univerza v Heidelbergu izro\xc4\x8dila majhen del iz Partenona, 8 x 11 cm, muzeju  Akropola v Atenah. Fragment naj bi pri\xc5\xa1el leta 1871 kot darilo popotnika v zbirko v Heidelbergu._NEWLINE_Na tiskovni konferenci v Londonu leta 2014 o filmu Varuhi zapu\xc5\xa1\xc4\x8dine (The Monuments Men) je govoril George Clooney in se zavzel za vrnitev Elginovih marmornih kipov. Londonski \xc5\xbeupan Boris Johnson ga je obto\xc5\xbeil "ropanja umetnosti, kar je po\xc4\x8del Hitler". Izjavo je Clooney  komentiral ironi\xc4\x8dno. _NEWLINE_Maja 2015 je gr\xc5\xa1ka vlada napovedala, da si bo za vrnitev kipov prizadevala na sodi\xc5\xa1\xc4\x8du. To je bilo pred pravnim mnenjem, da so mo\xc5\xbenosti za zmago na sodi\xc5\xa1\xc4\x8du prakti\xc4\x8dno brezupne.'